

**REPUBLIKA HRVATSKA**

**ŠIBENSKO-KNINSKA ŽUPANIJA**

**OPĆINA BISKUPIJA**

**OBRAZLOŽENJE**

**UZ I. IZMJENE I DOPUNE PRORAČUNA**

**OPĆINE BISKUPIJA ZA 2024.GODINU**

**Orlić, studeni 2024. godine**

**1. UVOD**

Temeljem članka 40. stavka 1. *Zakona o proračunu („Narodne novine“, br. 144/21)*, uravnoteženje proračuna provodi se tijekom proračunske godine izmjenama i dopunama proračuna, prema postupku za donošenje proračuna.

**I. Izmjene i dopune proračuna Općine Biskupija za 2024. godinu** izrađene su na temelju *Zakona o proračunu („Narodne novine“, br. 144/21)* i *Uputa za izradu proračuna jedinica lokalne i područne (regionalne) samouprave za razdoblje 2024. – 2026. godine*, koje je sastavilo Ministarstvo financija.

Metodologija izrade proračuna propisana je Zakonom o proračunu i podzakonskim aktima:

* *Pravilnikom o proračunskim klasifikacijama („Narodne novine“, br. 26/10, 120/13* i 1/20)
* *Pravilnikom o proračunskom računovodstvu i Računskom planu („Narodne novine“, br. 124/14, 115/15, 135/15, 87/16 i 03/18, 126/19 i 108/20)*.

Zakonom o proračunu uveden je trogodišnji fiskalni okvir i programsko planiranje. Zakon o proračunu utvrđuje da se proračun JLP(R)S za sljedeću godinu donosi na razini podskupine (treća razina računskog plana), a projekcije proračuna za naredne dvije godine na razini skupine (druga razina računskog plana).

Zakonom o proračunu utvrđena je obveza izrade Plana razvojnih programa za tekuću godinu i projekcija za dvije naredne godine.

Izmjenama i dopunama Zakona o proračunu mijenja se sadržaj Plana razvojnih programa na način da sam Plan razvojnih programa predstavlja strateško – planski dokument.

Člankom 12. Zakona o proračunu propisano je jedno od ključnih proračunskih načela – načelo transparentnosti koje je važno zbog uvida javnosti u način trošenja proračunskih sredstava.

Proračun Općine Biskupija za 2024. godinu i projekcije za 2025. i 2026. godinu usvojeni su na sjednici Općinskog vijeća Općine Biskupija održanoj dana 15. prosinca 2022. godine.

Budući da su od donošenja Proračuna Općine Biskupija za 2024. godinu nastale određene promjene koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu proračuna, potrebno je izvršiti rebalans proračuna.

U nastavku teksta slijedi obrazloženje općeg dijela proračuna odnosno ukupnih prihoda i rashoda doneseno I. izmjenama i dopunama Proračuna Općine Biskupija za 2024. godinu.

**2. OBRAZLOŽENJE PRIHODA I PRIMITAKA, RASHODA I IZDATAKA PRORAČUNA OPĆINE BISKUPIJA ZA 2024. GODINU**

Najznačajniji prihodi proračuna su: prihodi od poreza, prihodi od imovine, pomoći iz inozemstva i od subjekata unutar općeg proračuna, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda, robe te pruženih usluga, prihodi od donacije, kazne i upravne pristojbe, prihodi od prodaje neproizvedene dugotrajne imovine.

Rashodi i izdaci proračuna odnose se na: rashode za zaposlene, materijalne rashode, financijske rashode, donacije, naknade građanima i kućanstvima, subvencije, rashode za nabavu nefinancijske imovine i ostale rashode.

**2.1. PRIHODI I PRIMICI PRORAČUNA**

Ukupni prihodi poslovanja u 2024. godini I. izmjenama i dopunama proračuna za 2024. godinu planiraju se u iznosu od 1.174.964 EUR, što predstavlja smanjenje u iznosu 15% u odnosu na planirani Proračun Općine Biskupija za 2024. godinu iz razloga smanjenja prihoda od kapitalnih pomoći.

* **Prihodi od poreza** povećavaju se sa 450.000 EUR na 460.950 EUR zbog više ostverenih prihoda od poreza na dohodak.
* **Pomoći iz inozemstva i od subjekata unutar općeg proračuna** planiraju se u iznosu od 279.729 EUR, što je 40% manje od plana, prvenstveno iz razloga smanjenja prihoda od kapitalnih pomoći.
* **Prihodi od imovine** – planiraju se u iznosu od 215.715 EUR što je za 21% manje od planiranoga iz razloga smanjenog ostvarenja prihoda od nefinancijske imovine.
* **Prihodi od upravnih i administrativnih pristojbi, pristojbi po posebnim propisima i naknada** planiraju se u iznosu od 133.055 EUR, što je povećanje od 21% u odnosu na plan, iz razloga povećanja prihoda od komunalnih naknada.
* **Prihodi od prodaje proizvoda i robe, te pruženih usluga i prihodi od donacija** planiraju se u iznosu od 85.000 EUR što je za 6% više od planiranoga.
* **Kazne, upravne mjere i ostali prihodi** su planirani u iznosu od 515 EUR, što je manje za 485 EUR.

**2.2. RASHODI I IZDACI PRORAČUNA**

Ukupno planirani rashodi i izdaci proračuna Općine Biskupija za 2024. godinu povećavaju se za 99.903 EUR i prema novom planu iznose 1.486.203 EUR.

Rashodi poslovanja u 2024. godini planirani su u iznosu od 940.929 EUR, što je za 223.629 EUR više u odnosu na ranije planirano.

|  |  |  |  |
| --- | --- | --- | --- |
| **STAVKA PRORAČUNA** | **PRORAČUN ZA 2024.** | **I. IZMJENE I DOPUNE** | **POSTOTAK PROMJENE** |
| **RASHODI POSLOVANJA** | **717.300** | **940.929** | **+ 31%** |
| Rashodi za zaposlene | 72.000 | 128.970 | **+79%** |
| Materijalni rashodi | 463.600 | 512.479 | **+11%** |
| Financijski rashodi | 2.300 | 1.300 | **- 43%** |
| Subvencije | 5.000 | - | **-** |
| Naknade građanima i kućanstvima | 88.500 | 132.847 | **+50%** |
| Ostali rashodi | 85.900 | 165.333 | **+92%** |

* **Rashodi za zaposlene** povećavaju se za 56.970 EUR iz razloga povećanja iznosa plaća, te zapošljavanja radnika po programu Javnih radova HZZZ.
* **Materijalni rashodi** povećavaju se za 311%, a povećanje se odnosi na uvećanje rashoda za održavanje komunalne infrastrukture, te troškove izvlaštenja zemljišta u svrhu izgradnje vodovoda Vrbnik i izdatke za energiju.
* **Financijski rashodi** smanjuju se za 43%.
* **Subvencije trgovačkim društvima, zadrugama, poljoprivrednicima i obrtnicima izvan javnog** **sektora** u 2024.godini nisu ostvarene.
* **Naknade građanima i kućanstvima na temelju osiguranja i druge naknade** povećane su za 50% iz razloga značajnog povećanja naknada građanima i kućanstvima.
* **Donacije i ostali rashodi** su povećani su za 92% iz razloga značajnog povećanja sredstava za tekuće donacije i kapitalne pomoći.

**Rashodi za nabavu nefinancijske imovine** planiraju se u iznosu od 545.274 EUR što predstavlja smanjenje od 18% na usvojeni proračun za 2024. godinu.

|  |  |  |  |
| --- | --- | --- | --- |
| **STAVKA PRORAČUNA** | **PRORAČUN ZA 2024.** | **I. IZMJENE I DOPUNE** | **POSTOTAK PROMJENE** |
| **RASHODI ZA NABAVU NEFINANCIJSKE IMOVINE** | **669.000** | **545.274** | **-18%** |
| Rashodi za nabavu proizvedene dugotrajne imovine | 669.000 | 545.274 | -18% |
| Rashodi za dodatna ulaganja na nefinancijskoj imovini | - | - | / |

Rashodi za nabavu proizvedene nematerijalne imovine smanjuju se u iznosu od 123.726 EUR prvenstveno iz razloga izostanka realizacije planiranih kapitalnih projekata.

***POSEBNI DIO PRORAČUNA:***

**GLAVA 10001 OPĆINSKO VIJEĆE**

***Program 1000101 Donošenje akata i mjera iz djelokruga predstavničkog izvršnog tijela***

Ukupno planirana sredstva iznose 40.927,00 EUR, a odnose se na rashode za naknade vijećnicima i mplaće Izvršnog tijela u iznosu od 37.763,00 EUR i rashode za potrebe Mjesnih odbora u iznosu od 3.164,00 EUR te obuhvaćaju:

Aktivnost A100010101 Predstavničko i izvršno tijelo

U okviru ovog programa planiraju se rashodi u iznosu od 37.763,00 EUR.

Rashodi naknade vijećnicima iznose 37.763,00 EUR

Aktivnost A100010102 Djelokrug mjesne samouprave

Planiraju se materijalni rashodi u iznosu od 3.164,00 EUR, a odnose se na troškove tekućeg i investicijskog održavanja objekata za potrebe mjesnih odbora.

**Opći cilj**: Donošenje akata i mjera iz djelokruga.

Posebni cilj: osiguranje redovnog rada predstavničkog i izvršnog tijela

Pokazatelji uspješnosti: broj održanih sjednica, broj donesenih akata, mjera.

Zakonska osnova: Zakon o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

***Program 1000102 Program političkih stranaka***

Aktivnost A100010201 Financiranje rada političkih stranaka

Planiraju se rashodi u iznosu od 2.000,00 EUR za redovito godišnje financiranje političkih stranaka i nezavisnih vijećnika.

**Opći cilj**: financiranje redovnog rada političkih stranaka

Pokazatelji uspješnosti: broj donesenih akata i odluka

Zakonska osnova: Zakon o financiranju političkih aktivnosti i izborne promidžbe i referenduma (Narodne novine, 29/19 98/19).

***Program 1000103 Zaštita prava nacionalnih manjina***

Aktivnost A 100010301 Osnovne funkcije VSNM

Planiraju se sredstva u iznosu od 18.800,00 EUR, a odnose se na troškove naknada vijećnicima, financijske rashode i ostale rashode.

**Opći cilj**: zaštita prava nacionalnih manjina.

Pokazatelji uspješnosti: unapređenje kvalitete života pripadnika nacionalnih manjina.

Zakonska osnova: ustavi Zakon o pravima nacionalnih manjina.

***Program 1000104 Razvoj civilnog društva***

Aktivnost A100010401 Osnovne fnkcije udruga

Planiraju se rashodi u iznosu od 25.000,00 EUR a isto se odnosi na tekuće donacije udrugama.

**Opći cilj**: poticanje rada udruga.

Pokazatelji uspješnosti: broj udruga, broj članova udruga .

Zakonska osnova:Zakon o udrugama (Narodne novine, br. 74/14, 70/17, 98/19 151/22)

**GLAVA 20001 JEDINSTVENI UPRAVNI ODJEL I IZVRŠNO TIJELO**

***Program 2000101 Javna uprava i administracija***

Ukupno planirana sredstva iznose 290.982,00 EUR.

Aktivnost A200010101 Administrativno, tehničko i stručno osoblje

Planirani su rashodi u iznosu od 108.000 EUR a odnose se na plaće zaposlenika u Jedinstvenom upravnom odjelu te ostale rashode za zaposlene u iznosu od 20.970 EUR, materijalne rashode u iznosu od 130.048 EUR (naknade troškova zaposlenima, naknade za prijevoz na posao i sa posla, seminari, savjetovanja, rashodi za materijal i energiju, uredski materijal, literatura, materijal i sredstva za čišćenje i održavanje, za higijenske potrebe i njegu, električna energija, motorni benzin i dizel gorivo, rashodi za usluge i to: usluge tekućeg i investicijskog održavanja, te usluge pri registraciji, telefon, usluge interneta, pošta, tisak, opskrba vodom, iznošenje i odvoz otpada, obvezni zdravstveni pregledi, veterinarske usluge, zdravstvene usluge, usluge odvjetnika, ugovor o djelu, ostale intelektualne usluge, računalne usluge, grafičke i tiskarske usluge, te ostali nespomenuti rashodi poslovanja, premije osiguranja) i financijske rashode u iznosu od 1.300,00 EUR i ostale rashode u iznosu od 8.000,00 EUR.

Aktivnost A200010102 Održavanje zgrada za redovito korištenje

Planiraju se rashodi u iznosu od 6.762,00 EUR za tekuće održavanje zgrada za redovno korištenje.

Tekući projekt T200010101 Nabava uredske opreme

Planiraju se rashodi u iznosu od 3.000,00 EUR za nabavu nove uredske opreme.

Kapitalni projekt K200010101 Izrada Plana upravljanja imovinom i plana djelovanja u području prirodnih nepogoda

Planiraju se sredstva u iznosu od 0,00 EUR za izradu predmetnih planova.

Kapitalni projekt K200010102 Izrada izmjena i dopuna prostornog plana

Planiraju se sredstva u iznosu 0,00 EUR za izradu izmjena i dopuna prostornog plana.

Kapitalni projekt K200010103 Izrada projektne dokumentacije škola Biskupija

Planiraju se sredstva u iznosu 0,00 EUR za izradu Ortofoto plana.

Kapitalni projekt K200010104 Nabava osobnog službenog vozila

Planiraju se sredstva u iznosu 18.497 EUR za nabavku službenog vozila.

Kapitalni projekt K200010105 Kapitalne pomoći trgovačkim društvima u javnom sektoru

Planiraju se sredstva u iznosu 20.000,00 EUR za pomoći trgovačkim društvima.

Kapitalni projekt K200010106 Strategija razvoja Općine Biskupija

Planiraju se sredstva u iznosu 2.405 EUR za izradu strategije razvoja.

**Opći cilj**: učinkovita javna uprava.

Posebni cilj: ažurno i kvalitetno vođenje svih poslova u svrhu koju je Jedinstveni upravni odjel osnovan, transparentan rad kroz dostupnost građanima i rad sa strankama.

Pokazatelji uspješnosti: pravodobnost usklađivanja općih akata sa zakonom, postignuta razina primjene zakona, redovno održavanje sjednica općinskog vijeća, pravodobna priprema materijala za sjednice, njihova objava, praćenje aktivnosti drugih korisnika koji se financiraju iz proračuna, broj digitaliziranih usluga, stupanj uspješnosti provedbe operativnih ciljeva i zadataka.

Zakonska osnova: Zakon o lokalnoj i područnoj (regionalnoj) samoupravi, Zakon o proračunu, Zakon o financiranju JLP(R)S, Zakon o službenicima i namještenicima u JLP(R)S (Narodne novine br: [86/08](https://www.zakon.hr/cms.htm?id=31613), [61/11](https://www.zakon.hr/cms.htm?id=31611), [04/18](https://www.zakon.hr/cms.htm?id=31615), [112/19](https://www.zakon.hr/cms.htm?id=41367)) , Zakon o plaćama u lokalnoj i područnoj ( regionalnoj ) samoupravi (Narodne novine br: [28/10](https://www.zakon.hr/cms.htm?id=35765),).

**GLAVA 20002 VATROGASTVO I CIVILNA ZAŠTITA**

***Program P2000201 Organizacija i provođenje civilne zaštite***

Ukupno planirana sredstva iznose 85.500,00 EUR, a obuhvaćaju:

Aktivnost A200020101 Osnovna djelatnost DVD-a

Planirani su rashodi u iznosu od 82.500,00 EUR a odnose se na financiranje rada DVD-a Biskupija.

Aktivnost A200020103 Hrvatska gorska služba spašavanja

Planirani su rashodi u iznosu od 3.000,00 EUR a odnose se na financiranje rada Hrvatske gorske službe spašavanja.

**Opći cilj**: kvalitetno i efikasno funkcioniranje protupožarne zaštite sukladno zakonskim propisima i ostvarivanje sustava zaštite na radu i sigurnosti građana.

Pokazatelji uspješnosti: opremljenost i spremnost vatrogasnih društava, uspostavljena razina sigurnost i zaštite na radu.

Zakonska osnova: Zakon o vatrogastvu (Narodne novine br: [125/198](https://www.zakon.hr/cms.htm?id=35875), 114/22), Zakon o zaštiti i spašavanju, Zakon o zaštiti na radu (Narodne novine br: [71/14](https://www.zakon.hr/cms.htm?id=1097), [118/14](https://www.zakon.hr/cms.htm?id=1098), [154/14](https://www.zakon.hr/cms.htm?id=1695), [94/18](https://www.zakon.hr/cms.htm?id=34275), [96/18](https://www.zakon.hr/cms.htm?id=35097)).

**GLAVA 20003 KOMUNALNA INFRASTRUKTURA**

**Program P2000301 Održavanje objekata i uređaja komunalne infrastrukture**

Ukupno planirana sredstva iznose 332.380,00 EUR, a obuhvaćaju:

Aktivnost A200030101 Održavanje cesta i drugih javnih površina

Planirani su rashodi u iznosu od 227.380,00 EUR, a odnose se na održavanje nerazvrstanih cesta, održavanje groblja, održavanje javnih zelenih površina i čišćenje javnih površina

Aktivnost A200030102 Održavanje javne rasvjete

Planirani su rashodi u iznosu od 55.000,00 EUR, a odnose se na održavanje objekata i uređaja javne rasvjete, te troškove električne energije.

**Opći cilj**: poboljšanje komunalne infrastrukture tekućim i investicijskim održavanjem.

Posebni cilj: održavanje nogostupa, šetnica, popravak nerazvrstanih cesta, asfaltiranje i betoniranje ulica, krpanje manjih oštećenja na cestama, održavanje javnih zelenih površina i čistoće javnih površina, održavanje groblja, , održavanje javne rasvjete, nabava komunalne i urbane opreme.

Pokazatelj uspješnosti: duljina uređenih nogostupa i šetnica, uređenih nerazvrstanih cesta, uređenih javnih zelenih površina i čistoće javnih površina, stupanj čistoće, uređenost groblja, funkcionalnost javne rasvjetne, broj klupa, koševa za smeće, broj druge komunalne, urbane, parkirne i prometne opreme.

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu.

**Program P2000302 Izgradnja objekata i uređaja komunalne infrastrukture**

Ukupno planirana sredstva iznose 362.547 EUR, a odnose se na izgradnju nerazvrstanih cesta, izgradnju javne rasvjete te na izgradnju vodovoda Vrbnik.

Kapitalni projekt K200030201 Izgradnja i rekonstrukcija cesta

Planirani su rashodi u iznosu od 253.322 EUR, a odnose se na pojačano održavanje nerazvrstanih cesta.

Kapitalni projekt K200030202 Izgradnja tržnice

Planirani su rashodi u iznosu od 106.00,00 EUR, a odnose se na građevinske radove .

Kapitalni projekt K200030203 Izgradnja vodovoda Vrbnik

Planirani su rashodi u iznosu od 0,00 EUR, a odnose se na građenje vodovodne mreže naselja Vrbnik.

Kapitalni projekt K200030204 Izgradnja javne rasvjete

Planirani su rashodi u iznosu od 3.225 EUR, a odnose se na postavljanje nove javne rasvjete .

**Opći cilj**: unapređenje temeljnih vrijednosti Općine ulaganjem u izgradnju prometne i komunalne infrastrukture.

Posebni cilj: izgradnja komunalne infrastrukture kako bi se stvorili uvjeti za kvalitetniji život mještana i dalji razvoj turizma i gospodarstva.

Pokazatelji uspješnosti: dužina izgrađenih nerazvrstanih cesta u metrima, broj rasvjetnih tijela, , broj izgrađenih cjevovoda u metrima.

Zakonska osnova: Zakon o komunalnom gospodarstvu, Zakon o cestama (Narodne novine br: [84/11](https://www.zakon.hr/cms.htm?id=322), [22/13](https://www.zakon.hr/cms.htm?id=323), [54/13](https://www.zakon.hr/cms.htm?id=324), [148/13](https://www.zakon.hr/cms.htm?id=594), [92/14](https://www.zakon.hr/cms.htm?id=1010), [110/19](https://www.zakon.hr/cms.htm?id=41263), 144/21, 114/22), Zakon o javnoj nabavi (NN br. [120/16](https://www.zakon.hr/cms.htm?id=41263), 114/22).

**Program P2000303 Zaštita okoliša**

Ukupno planirana sredstva iznose 0,00 EUR, a obuhvaća:

Tekući projekt T200030301 Nabava spremnika za odvoz otpada

Planirani su rashodi u iznosu od 0,00 EUR, a odnose se na nabavu novih spremnika za odvoz komunalnog otpada.

Kapitalni projekt K200030301 Izgradnja i opremanje reciklažnog dvorišta za građevinski otpad

Planirani su rashodi u iznosu od 0,00 EUR.

**Opći cilj**: unapređenje kvalitete života.

Posebni cilj: odvoz komunalnog otpada i sanacija divljih deponija kako bi se stvorili uvjeti za kvalitetniji život mještana i daljnji razvoj turizma i gospodarstva.

Pokazatelji uspješnosti: broj saniranih divljih deponija i količina prikupljenog i odloženog komunalnog otpada.

Zakonska osnova: Zakon o komunalnom gospodarstvu, Zakon o zaštiti okoliša.

**GLAVA 20004 DRUŠTVENE DJELATNOSTI**

**Program P2000401 Predškolsko, osnovnoškolsko i srednješkolsko obrazovanje**

Ukupno planirana sredstva iznose 100.500,00 EUR, a obuhvaćaju:

Aktivnost A200040101 Sufinanciranje prijevoza učenika

Planirani su rashodi u iznosu od 9.000,00 EUR, a odnose se na sufinanciranje prijevoza učenika osnovnih i srednjih škola.

Aktivnost A200040102 Financiranje dječjeg vrtića

Planirani su rashodi u iznosu od 72.000,00 EUR, a odnose se na financiranje rada ispostave Dječjeg vrtića Sunce u Biskupiji.

Tekući projekt T200040101 Sufinanciranje provedbe edukativne aktivnosti

Planirani su rashodi u iznosu od 19.500,00 EUR, a odnose se na sufinanciranje provedbe edukativnih aktivnosti u partnerstvu s UDRUGOM ŽENE KOSOVSKE DOLINE.

**Opći cilj:** povećanje razine obrazovanja, financiranje predškolskog odgoja.

Posebni cilj: sufinanciranje prijevoza učenika, financiranje smještaja djece predškolskog odgoja u vrtić.

Pokazatelji uspješnosti: broj djece kojima se sufinancira cijena prijevoza, broj upisane djece u dječji vrtić.

Zakonska osnova: Zakon o lokalnoj i područnoj (regionalnoj) samoupravi, Zakon o socijalnoj skrbi.

**Program P2000402 Javne potrebe u školstvu**

Ukupno planirana sredstva iznose 24.000,00 EUR, a obuhvaćaju:

Aktivnost A200040201 Sufinanciranje nabave udžbenika za osnovne i srednje škole

Planirani su rashodi u iznosu od 10.000,00 EUR, a odnose se na sufinanciranje nabave udžbenika za polaznike osnovnih i srednjih škola.

Aktivnost A200040202 Stipendije i školarine

Planirani su rashodi u iznosu od 14.000,00 EUR, a odnose se rashode za pomoć pri studiranju svih studenata sa područja općine Biskupija.

**Opći cilj**: povećanje razine obrazovanja.

Posebni cilj: sufinanciranje nabavke udžbenika za sve učenike osnovnih i srednjih škola, dodjela stipendija studentima .

Pokazatelji uspješnosti: broj studenata koji primaju stipendije, broj djece kojim se sufinancira nabavljena oprema u osnovnoji srednjoj školi.

Zakonska osnova: Zakon o lokalnoj i područnoj (regionalnoj) samoupravi, Zakon o socijalnoj skrbi.

**Program P2000403 Javne potrebe u zdravstvu i preventiva**

Ukupno planirana sredstva iznose 3.500,00 EUR, a obuhvaćaju:

Aktivnost A200040301 Poslovi deratizacije i dezinsekcije

Planirani su rashodi u iznosu od 3.500 EUR, a odnose se na troškove deratizacije koja se obavlja dva puta godišnje.

**Opći cilj**: povećanje kvalitete života.

Posebni cilj: provođenje poslova deratizacije i dezinsekcije.

Pokazatelji uspješnosti: broj provedenih deratizacija i dezinsekcija

Zakonska osnova: Zakon o lokalnoj i područnoj (regionalnoj) samoupravi, Zakon o socijalnoj skrbi.

**GLAVA 20005 PROGRAM DJELATONSTI KULTURE**

**Program P2000501 Promicanje kulture**

Ukupno planirana sredstva iznose 91.416,00 EUR, a obuhvaćaju:

Aktivnost A200050101 Djelatnost kulturno umjetničkih društava

Planirani su rashodi u iznosu od 400,00EUR, a odnose se na donacije kulturno umjetničkim društvima.

Aktivnost A200050102 zaštita i očuvanje kulturnih dobara

Planirani su rashodi u iznosu od 2.191,00 EUR, a odnose se na troškove tekućeg održavanja kulturnih dobara.

Aktivnost A200050103 Akcije i manifestacije u kulturi

Planirani su rashodi u iznosu od 0,00EUR, a odnose se na potpore za akcije i manifestacije u kulturi.

Kapitalni projekt K200050101 Rekonstrukcija Doma omladine Biskupija IV. faza

Planirani su rashodi u iznosu od 0,00EUR, a odnose se troškove pojačanog održavanja objekta Doma omladine (unutarnje uređenje).

Kapitalni projekt K200050102 Sanacija zgrade Omladinskog doma Vrbnik

Planirani su rashodi u iznosu od 84.825 EUR, a odnose se troškove pojačanog održavanja objekta Doma omladine (unutarnje uređenje).

Aktivnost A200050104 Pomoć za funkcioniranje vjerskih zajednica

Planirani su rashodi u iznosu od 4.000,00EUR, a odnose se na pomoć vjerskim zajednicama.

**Opći cilj**: poticanje rada kulturnih udruga.

Pokazatelji uspješnosti: broj udruga, broj održanih kulturnih manifestacija, broj članova udruga i broj zadovoljnih građana kulturnim manifestacijama.

Zakonska osnova: Zakon o kulturnim vijećima i financiranju javnih potreba u kulturi (Narodne novine br: [83/22](https://www.zakon.hr/cms.htm?id=82)) Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine br.26/15, 37/21).

**GLAVA 20006 PROGRAMSKA DJELATNOST SPORTA**

**Program P2000601 Organizacija, rekreacija i sportske aktivnosti**

Ukupno planirana sredstva iznose 77.550,00 EUR, a obuhvaćaju:

Aktivnost A200060101 Osnovna djelatnost sportskih udruga

Planirani su rashodi u iznosu od 3.550,00 EUR, a odnose se na donacije sportskim udrugama.

Kapitalni projekt K200060101 Sanacija sportske dvorane Zvjerinac - III. faza

Planirani su rashodi u iznosu od 74.000,00 EUR, a odnose se troškove pojačanog održavanja objekta sportske dvorane „Kosovo-Zvjerinac“ (unutarnje uređenje).

**Opći cilj**: poticanje amaterskog sporta i sportskih manifestacija.

Posebni cilj: program obuhvaća tekuće donacije sportskim udrugama na području općine.

Pokazatelji uspješnosti: broj sportskih udruga, broj građana koji su uključeni u rad tih udruga, broj realiziranih programa i održanih sportskih natjecanja.

Zakonska osnova: Zakon o sportu (Narodne novine br:. [71/06](https://www.zakon.hr/cms.htm?id=56), [150/08](https://www.zakon.hr/cms.htm?id=57), [124/10](https://www.zakon.hr/cms.htm?id=58), [124/11](https://www.zakon.hr/cms.htm?id=59), [86/12](https://www.zakon.hr/cms.htm?id=60), [94/13](https://www.zakon.hr/cms.htm?id=476), [85/15](https://www.zakon.hr/cms.htm?id=12103), [19/16](https://www.zakon.hr/cms.htm?id=16031), [98/19](https://www.zakon.hr/cms.htm?id=40903), [47/20](https://www.zakon.hr/cms.htm?id=44277), [77/20](https://www.zakon.hr/cms.htm?id=45094)) Uredba o kriterijima, mjerilima i postupcima financiranja i ugovaranja programa od interesa za opće dobro koji provode udruge.

**GLAVA 20007 PROGRAMSKA DJELATNOST SOCIJALNE SKRBI**

**Program P2000701 Socijalna skrb**

Ukupno planirana sredstva iznose 23.070,00 EUR, a obuhvaćaju:

Aktivnost A200070101 Jednokratna naknada

Planirani su rashodi u iznosu od 23.070,00 EUR, a odnose se na pomoć socijalno ugroženim obiteljima i pojedincima na osnovu pojedinačnih zahtjeva.

**Opći cilj**: pomoć socijalno ugroženim kategorijama stanovništva.

Posebni cilj: zadovoljiti svaki vid socijalne pomoć na osnovu donesenih kriterija o dodjeli ili na osnovu odluke.

Pokazatelji uspješnosti: broj i kvaliteta provedenih aktivnosti.

Zakonska osnova: Zakon o socijalnoj skrbi (Narodne novine br: [18/](https://www.zakon.hr/cms.htm?id=1675)22, [46/22](https://www.zakon.hr/cms.htm?id=1677), [119/](https://www.zakon.hr/cms.htm?id=16812)22), Zakon o lokalnoj i područnoj (regionalnoj) samoupravi.

**Program P2000702 Poticajne mjere demografske obnove**

Ukupno planirana sredstva iznose 4.777,00 EUR, a obuhvaćaju:

Aktivnost A200070201 Potpore za novorođeno dijete

Planirani su rashodi u iznosu od 4.777,00 EUR, a odnose se na naknadu za novorođenčad.

**Opći cilj**: demografska obnova

Posebni cilj: naknada za svako novorođeno dijete s prebivalištem na području Općine Biskupija.

Pokazatelji uspješnosti: broj novorođene djece.

Zakonska osnova: Zakon o socijalnoj skrbi (Narodne novine br: [18/](https://www.zakon.hr/cms.htm?id=1675)22, [46/22](https://www.zakon.hr/cms.htm?id=1677), [119/](https://www.zakon.hr/cms.htm?id=16812)22), Zakon o lokalnoj i područnoj (regionalnoj) samoupravi. Odluka o naknadi za novorođenu djecu.

**Program P2000703 Humanitarna skrb**

Ukupno planirana sredstva iznose 3.254,00 EUR, a obuhvaćaju:

Aktivnost A200070301 Humanitarna djelatnost Crvenog križa i ostalih humanitarnih organizacija.

Planirani su rashodi u iznosu od 3.254,00 EUR, a odnose se na financiranje djelatnosti Crvenog križa.

**Opći cilj**: pomoć socijalno ugroženim kategorijama stanovništva.

Posebni cilj: zadovoljiti svaki vid socijalne pomoć na osnovu donesenih kriterija o dodjeli ili na osnovu odluke.

Pokazatelji uspješnosti: broj i kvaliteta provedenih aktivnosti.

Zakonska osnova: Zakon o socijalnoj skrbi (Narodne novine br: [18/](https://www.zakon.hr/cms.htm?id=1675)22, [46/22](https://www.zakon.hr/cms.htm?id=1677), [119/](https://www.zakon.hr/cms.htm?id=16812)22), Zakon o lokalnoj i područnoj (regionalnoj) samoupravi.